**REGULAMENTUL**

**de organizare a Adunării Generale Ordinare a Avocaților**

**din Baroul București din anul 2021**

1. **Sediul materiei**
2. Prezentul Regulament este adoptat în baza dispozițiilor art. 541 alin. (3) din Legea nr. 51/1995 pentru organizarea şi exercitarea profesiei de avocat, republicată, cu modificările și completările ulterioare.
3. Adunarea Generală Ordinară a Avocaților din Baroul București, denumită în continuare „Adunarea Generală Ordinară“, este organizată și se desfășoară în baza prevederilor art. 51, art. 52 alin. (1), (2) și (5), art. 53, art. 541 din Legea nr. 51/1995 pentru organizarea şi exercitarea profesiei de avocat, republicată, și ale art. 67, art. 73 alin (6) din Statutul profesiei de avocat, republicat.

**1.3**. Cu titlu prealabil, motivat de situatia sanitara generata de pandemia SARS COV 2 si de imprejurarea ca adunarile in spatii publice sau in spatii inchise, nu permit intrunirea unui numar mare de persoane.

**1.4**. Consiliul Baroului Bucuresti a elaborat prezentul REGULAMENT de desfasurare a Adunarii Generale anuale a Baroului Bucuresti in sistem electronic;

1. **Participanții la Adunarea Generală Ordinara**
   1. La Adunarea Generală Ordinară participă toți avocații înscriși în tabloul Baroului București cu drept de exercitare a profesiei.
2. **Data de referință/numărul de avocați cu drept de participare**
   1. Data de referință pentru stabilirea cvorumului este data convocării Adunării Generale Ordinare, respectiv data de ....
   2. Numărul avocaților cu drept de participare la Adunarea Generală Ordinară este ....
3. **Comisia de Organizare**
4. Comisia de Organizare denumită în continuare va fi formată din 6 membri, respectiv Decanul Baroului si 5 Consilieri ai Baroului Bucuresti.
5. În prima ședință care va avea loc după constituire, comisia va desemna, in masura in care va aprecia necesar, subcomisii constituite prin tragere la sorți, pe bază de proces-verbal, dintre consilierii baroului si aparatul tehnic al Baroului.
6. Atribuțiile Comisiei sunt următoarele:
   1. supraveghează votarea în sistem electronic a participanților la Adunarea Generală Ordinară;
   2. supraveghează desfășurarea operațiunilor de votare;
   3. preia de la Cancelarie ștampila Adunării și asigură păstrarea acesteia în tot timpul desfășurării Adunării;
   4. supraveghează votarea electronică și procesarea voturilor exprimate efectuată de consultantul tehnic;
   5. întocmește procesul-verbal al încheierii numărării voturilor electronice și centralizatorul conținând rezultatele numărării voturilor;
   6. soluționează orice incident electoral semnalat de participanții la Adunarea Generală Ordinară;
   7. dispune orice măsură de natură a împiedica influențarea votului alegătorilor pe durata desfășurării votării.
7. **Convocarea și procedura de organizare a Adunării Generale Ordinare** 
   1. Convocarea Adunării Generale Ordinare se face prin afișare la sediul Baroului București, la sediul serviciilor de asistență din București, prin publicare într-un ziar local cu cel puțin 15 zile înainte de data stabilită si prin informarea in sistem on-line a avocatilor din cadrul Baroului Bucuresti.
   2. Ordinea de zi și materialele aferente punctelor care vor fi dezbătute în cadrul Adunării Generale Ordinare și asupra cărora se va exprima votul vor fi publicate, cu cel puțin 30 zile înainte de data la care va avea loc Adunarea Generală Ordinară, pe site-ul Baroului București ([www.baroul-bucuresti.ro](http://www.baroul-bucuresti.ro)), pe platforma *”Facebook”* - pagina publică ”Baroul București” și/sau pe platforma *ifep.ro*.
   3. Compartimentul de specialitate din cadrul Baroului București va informa toți avocații cu drept de exercitare a votului cu privire la afișarea convocării, ordinii de zi și a materialelor ce se vor dezbate în cadrul Adunării Generale Ordinare, precum și cu privire la modalitățile în care acestea pot fi consultate.
   4. Cu cel puțin 5 zile înainte de data Adunării Generale Ordinare, pe site-ul Baroului București ([www.baroul-bucuresti.ro](http://www.baroul-bucuresti.ro)) va fi afișată lista persoanelor propuse de Decanul Baroului București pentru a fi membri ai Prezidiului.
   5. Voturile cu privire la membrii Prezidiului vor fi trimise Baroului București de avocații cu drept de exercitare a votului, la adresa de poștă electronică [office@baroul-bucuresti.ro](mailto:office@baroul-bucuresti.ro), până cel mai târziu cu 1 zi, ora 14, înainte de data Adunării Generale Ordinare.
   6. În vederea exprimării votului cu privire la membrii Prezidiului pentru Adunarea Generală Ordinară, avocații cu drept de exercitare a votului vor folosi formularul tip/standard ce va fi publicat pe site-ul Baroului București ([www.baroul-bucuresti.ro](http://www.baroul-bucuresti.ro)).
   7. Exprimarea votului cu privire la membrii Prezidiului cu nerespectarea condițiilor menționate anterior (prin nefolosirea formularului tip/standard, trimiterea votului la o altă adresă de poștă electronică etc.) conduce la invalidarea votului.
8. **Ședința și dezbaterile Adunării Generale Ordinare** 
   1. Adunarea Generală Ordinară propriu-zisă se va desfășura în ultima zi din cele 3 (trei) zile stabilite pentru realizarea procesului de votare.
   2. Ședința Adunării Generale Ordinare se va transmite live pe platforma “Facebook” – pagina publică ”Baroul București”. Ședința Adunării Generale Ordinare va putea fi accesată simultan de un număr nelimitat de persoane.
   3. Avocații cu drept de exercitare a votului vor participa (în ultima zi din cele 3 zile) la Adunarea Generală Ordinară prin intermediul platformelor “*Zoom*”/“*Meet*”*/*”*Teams*” în vederea întrunirii cvorumului. Avocații cu drept de exercitare a votului, care vor să participe la dezbateri, vor trimite în acest sens un sms la numărul de telefon (...) sau un e-mail la adresa (...), urmând să le fie transmislink-ul pentru accesarea ședinței online a Adunării Generale Ordinare.
   4. Participarea la ședința Adunării Generale Ordinare se va face treptat/pe rând, prin intermediul platformei (...), iar intervențiile avocaților la dezbateri sunt limitate la cel mult 3 minute/participant.
9. **Procedura votului electronic cu privire la ordinea de zi a Adunării Generale Ordinare** 
   1. Procesul de votare se va realiza exclusiv în sistem electronic, pe durata a 3 (trei) zile, indiferent de localizarea avocaților care isi exprimă votul. Votarea și procesarea buletinelor de vot vor fi realizate în sistem electronic, prin implicarea unui consultant tehnic, selectat de Consiliul baroului, întreaga sa activitate desfășurându-se sub autoritatea Comisiei de Organizare. Consultantul va asigura servicii integrate de software, hardware si logistică, în vederea realizării votării în sistem electronic și numărării electronice a buletinelor de vot. Procesarea electronică a voturilor exprimate cu ocazia Adunării se va realiza de către consultantul tehnic sub supravegherea si validarea Comisiei de Organizare.
   2. Atât formularul buletinului de vot, cât și materialele ce vor fi supuse votului în cadrul Adunării Generale Ordinare vor fi disponibile în aplicația informatică Tabloul Național al Avocaților – Portal IFEP, pe site-ul [www.ifep.ro](http://www.ifep.ro), puse la dispozitie de consultantul tehnic, in conformitate cu Nota tehnică privind utilizarea votului electronic, anexa la prezentul Regulament.
   3. Accesul la platforma *“ifep.ro”* se va realiza prin completarea de către fiecare avocat cu drept de exercitare a votului a datelor personale de identificare (CNP, e-mail etc.).
   4. Odată cu accesarea platformei, avocatul va primi un cod de acces, de această dată, la pagina de vot propriu-zisă.
   5. Formularul buletinului de vot pentru fiecare punct de pe ordinea de zi ce se va dezbate în cadrul Adunării Generale Ordinare va cuprinde trei variante vot (*“pentru”, “împotrivă”, “abținere”*) și va putea fi descărcat în vederea consultării lui.
   6. Alegatorii vor putea să își exercite dreptul de vot în toată perioada Adunării Generale Ordinare, indiferent de oră.
   7. Pentru avocatii care, din orice motive, nu pot vota electronic utilizând propriile terminale, Baroul București va pune la dispoziție acestora in sala *„Flavius Teodosiu”* de la etajul 6, în perioada Adunării Generale Ordinare, între orele 8-16, personal tehnic și calculatoare pentru exercitarea dreptului de vot în condiții în care să se asigure secretul votului si conditiile speciale sanitare impuse de pandemia SARS Covid 19, în spațiul special amenajat în vederea votării la sediul Baroului București. Pe toată durata desfășurării Adunării Generale Ordinare, respectarea condițiilor de exercitare a dreptului de vot va fi supravegheată permanent de membrii Comisiei de Organizare.
   8. Votul se exprimă personal și este netrasmisibil.
10. **Numărarea buletinelor de vot și a voturilor exprimate**
    1. Consultantul tehnic va procesa electronic voturile sub supravegherea Comisiei de Organizare, consemnând rezultatul în procesul-verbal întocmit de acesta și predat Președintelui Comisiei de Organizare.
    2. După centralizarea voturilor se va întocmi un proces-verbal privind rezultatele votarii semnat de Președintele Comisiei de Organizare.
    3. Procesul-verbal astfel întocmit va fi afișat de îndată la sediul Baroului București si pe site-ul acestuia ([www.baroul-bucuresti.ro](http://www.baroul-bucuresti.ro)).
    4. Consultantul tehnic va asigura securitatea și confidențialitatea voturilor, precum și modalitatea de verificare a autenticității voturilor exprimate.

*Anexa (de detaliat) - forma si continutul buletinului de vot electronic.*